**Bérszámfejtő/munkaügyi munkatárs álláshirdetés**

**Szívügyednek érzed, hogy embertársaidon segíts? Szociálisan érzékeny vagy? Rugalmas munkarendben, támogató környezetben képzeled el a jövődet egy szakmailag tapasztalt csapat tagjaként?**

Akkor van számodra egy jó hírünk. Nálunk minderre meglesz a lehetőséged, ugyanis a budapesti központunkba keressük csapatunk legújabb tagját bérszámfejtő/munkaügyi munkatárs munkakörbe.

Intézményünk szociális ellátással, ezen belül többek között házi segítségnyújtással, étkeztetéssel, fogyatékos személyek nappali ellátásával, pszichiátriai és szenvedélybeteg nappali ellátással, bölcsődei ellátással foglalkozik szinte az ország egész területét lefedve.

Jelen álláshirdetéssel olyan munkatársat keresünk, aki szívesen részt vesz ebben a mozgalmas és sokszor kihívásokkal teli munkában.

**Milyen feladatokra számíthatsz?**

* Új munkavállalók bejelentése, munkaszerződések, tájékoztatók, egyéb dokumentumok készítése,
* teljeskörű bérszámfejtési és TB ügyintézési feladatok pontos, határidőre történő ellátása,
* bérszámfejtéshez kapcsolódó adatszolgáltatás, bevallások, jelentések, statisztikák készítése,
* letiltások kezelése,
* havi és hóközi bérszámfejtési feladatok ellátása, utalásra történő előkészítése
* kilépő munkavállalók teljes körű adminisztratív ügyintézése (számfejtés, munkaviszonyt lezáró igazolások kiállítása),
* munkáltatói igazolások kiállítása,
* munkaügyi vezető munkájának segítése.

**Milyen elvárásunk van a leendő új kollégával/kolléganővel kapcsolatban?**

* Szakirányú, középfokú TB ügyintéző és bérügyintéző képesítés,
* 2-3 éves szakmai tapasztalat bér- és TB ügyintéző munkakörben,
* Felhasználói szintű számítógépes ismeretek (MS Office),
* vonatkozó jogszabályok naprakész ismerete,
* precíz, pontos, megbízható személyiség,
* Kulcs-Soft bérprogram ismerete előnyt jelent

**Milyen juttatásokra számíthatsz?**

* Versenyképes jövedelem,
* próbaidő lejárta után SZÉP-kártya juttatás,
* stabilan, eredményesen működő intézmény, támogató környezet,
* utazási utalvány, amely 50 %-os kedvezményt biztosít a MÁV, HÉV és Volánbusz járatain,
* azonnali kezdés lehetősége,
* hosszútávra szóló munkalehetőség.

**Hol fogod a munkád végzeni?**

Központi irodánkat Budapest XIV. kerületében találod a Semsey Andor utca 25. szám alatt, a Burger King mellett. Tömegközlekedéssel minden irányból nagyon jól megközelíthető helyen vagyunk egy szépen felújított irodában.

**Hogy tudsz jelentkezni az állásra?**

Amennyiben felkeltettük érdeklődésed, kérjük küldd el az önéletrajzod bérigény megjelölésével a kiss.janos@baptistasegely.hu e-mail címre.